Document ID: /roh_data/filtered/fineweb-2-filterrobots_roh.jsonl.gz/29428

Igl èn cifras impressiunantas: 1200 pumers èn vegnids plantads, quatter kilometers saivs da lain èn vegnidas sanadas, passa dus kilometers mirs sitgs èn vegnids renovads e 52 kilometers saivs vivas èn vegnidas mantegnidas. Sco quai che Ruedi Künzel, il manader da fatschenta da la Cuntrada culturala Tumleastga ha ditg, ins saja losch sin tut quai ch’ins haja pudì realisar il davos tschientaner.
Cun in preventiv da radund 200’000 francs veglian ins era realisar projects en l’avegnir. In dals proxims projects impurtants èn meglieraments vi dad auas currentas, quai ins haja il davos temp anc fatg pauc.